
REPUBLIKA HRVATSKA
ŠIBENSKO-KNINSKA ŽUPANIJA
GRAD SKRADIN
GRADSKO VIJEĆE
KLASA: 
URBROJ: 
Skradin, __. rujna 2026. godine

Na temelju članka 120. stavka 3. i članka 122. stavka 1. Zakona o proračunu („Narodne novine“, broj 144/21), članka 6. stavka 2. točke 6. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“, broj 67/22) i članka 34. Statuta Grada Skradina („Službeni vjesnik Šibensko-kninske županije“, broj 03/21, 15/22, 29/23), Gradsko vijeće Grada Skradina, na __. sjednici održanoj __. __________ 2026. godine, donosi
O D L U K U
o dugoročnom zaduživanju Grada Skradina kod Hrvatske banke za obnovu i razvitak (HBOR)
Članak 1.
(1) Grad Skradin dugoročno će se zadužiti kod Hrvatske banke za obnovu i razvitak (HBOR), izravnim kreditiranjem putem programa kreditiranja „Investicije javnog sektora“, u iznosu do 1.500.000,00 eura s PDV-om, za financiranje građevinskih radova u okviru projekta „Integrirana teritorijalna ulaganja - ITU mehanizam - izgradnja multifunkcionalnog centra Skardona“.
(2) Projekt iz stavka 1. ovoga članka planiran je u Proračunu Grada Skradina, a sredstva kredita koristit će se isključivo za namjenu utvrđenu ovom Odlukom.
Članak 2.
Grad Skradin zadužit će se prema indikativnoj ponudi HBOR-a broj SK-IP-267/2026 od 26. kolovoza 2026. godine, pod sljedećim uvjetima:
	Korisnik kredita
	Grad Skradin, Trg Male Gospe 3, 22222 Skradin, OIB: 69995449367

	Kreditor
	Hrvatska banka za obnovu i razvitak (HBOR) - izravno kreditiranje putem programa kreditiranja „Investicije javnog sektora“

	Iznos kredita
	1.500.000,00 EUR s PDV-om

	Namjena kredita
	Građevinski radovi

	Krajnji rok korištenja
	do 31.10.2027. godine

	Otplata kredita
	10 godina, bez počeka

	Rok i način otplate
	u 120 jednakih uzastopnih mjesečnih rata koje dospijevaju zadnjeg dana u mjesecu; prva rata dospijeva 30.11.2027. godine

	Kamatna stopa
	3,45% godišnje, fiksna

	Mogućnost subvencioniranja kamate
	prema uvjetima iz ponude HBOR-a kamatnu stopu moguće je subvencionirati, u kojem bi slučaju iznosila 2,35% godišnje, fiksno, do iskorištenja raspoloživih sredstava subvencije

	Interkalarna kamata
	u razdoblju korištenja kredita na iskorišteni iznos kredita obračunava se kamata po metodi i u visini redovne kamate; obračunava se i naplaćuje kvartalno

	Zatezna kamata
	u skladu s važećom Odlukom o kamatnim stopama HBOR-a, promjenjiva

	Naknada za obradu kredita
	0,2% jednokratno, prije prvog korištenja

	Naknada za rezervaciju sredstava
	ne naplaćuje se

	Prijevremena otplata
	moguća uz prethodnu pisanu obavijest HBOR-u

	Naknada za prijevremenu otplatu
	ne naplaćuje se

	Instrument osiguranja kredita
	zadužnica Korisnika kredita, odnosno drugi standardni instrumenti osiguranja ako ih HBOR zatraži u postupku konačnog odobrenja kredita



Članak 3.
Sredstva za otplatu glavnice kredita, kamata, naknada i drugih troškova povezanih s kreditom osiguravat će se u proračunima Grada Skradina za godine u kojima navedene obveze dospijevaju, sukladno ugovorenom planu otplate.
Članak 4.
Zaduženje iz ove Odluke realizirat će se nakon donošenja odluke Gradskog vijeća o dugoročnom zaduživanju i dobivanja prethodne suglasnosti ministra financija, sukladno članku 122. stavku 1. 
Zakona o proračunu.“Članak 5.
Ovlašćuje se gradonačelnik Grada Skradina da, nakon dobivanja suglasnosti iz članka 4. ove Odluke, sklopi ugovor o kreditu s Hrvatskom bankom za obnovu i razvitak te poduzme sve potrebne radnje radi realizacije zaduživanja u skladu s ovom Odlukom i konačno odobrenim uvjetima kreditiranja.
Članak 6.
Ova Odluka stupa na snagu osmoga dana od dana objave u „Službenom vjesniku Šibensko-kninske županije“.

